Ensüümid on elusa taime, looma või inimese igas rakus leiduvad valgulised ühendid, mis koosnevad aminohapetest. Tänu ensüümidele kasvab rohi, idanevad seemned, käärib vein ja õlu, küpsevad puuviljad, kolletuvad lehed. Igas sekundis töötavad meie kehas miljonid ensüümid selle nimel, et keha toimiks – et saaksime hingata, liikuda, süüa ja elada. Kui pole ensüüme, ei ole ka elu.
#000000
Ensüümid suudavad kiirendada kehale vajalikke keemilisi protsesse. Kõige tuntumad on seedeensüümid, mis vastutavad toidu seedimise eest. Lisaks on olemas ka metaboolsed ensüümid, mis aitavad kaasa mitmetele kehas toimuvatele protsessidele (sealhulgas maksta tööle ja organismi puhastumisele) ning toiduensüümid, mida saame peamiselt erinevatest värsketest aed-ja köögiviljadest.
#000001
Selleks, et keha saaks toidust kätte kõik vajalikud vitamiinid, mineraalained, valgud, rasvad ja süsivesikud, on hädavajalik seedeensüümide abi. Seedeensüümide puuduse esimesteks sümptoomideks on enamasti seedehäired – liigsed gaasid, maoärritus, puhitustunne pärast söömist.
#000002
Seedimine algab suus, kus toit segatakse süljega, mis sisaldab tärklist lagundavat ensüümi amülaasi. Suust liigub toit läbi söögitoru makku, kus seda töödeldakse nii mehhaaniliselt kui keemiliselt. Seal segatakse toit maohappe ja ensüümiga, mille nimetuseks on pepsiin – tänu pepsiinile algab valkude lagundamine. Kui toit jõuab maost peensoolde, tuleb appi kõhunääre ehk pankreas, mis eritab vajalikke ensüüme - lipaasi rasvade, amülaasi süsivesikute ja proteaase valkude seedimiseks.
#000003
Kui rasvu ei seedita korralikult, jäävad imendumata ka rasvlahustuvad vitamiinid (A,D,K), lisaks võib peale söömist tekkida kõhus puhitus –ja raskustunne ning väljaheide võib olla rasvane ning halvalõhnaline. Põhjuseks on tavaliselt pankrease ensüümide puudulikkus. Lipaas ei pruugi toimida piisavalt efektiivselt, kuna tema eluiga on lühike, samuti siis, kui peensoole keskkond on liiga happeline. Abiks võib olla rasvaste toitude vähendamine ning rasvade seedimist hõlbustavate seedeensüümide tarvitamine toidulisandina.
#000004
Ensüüme leidub ka peensoole limaskesta hariäärisel, seal töötavad näiteks sahharaas, maltaas ja laktaas. Laktaas seedib piimasuhkrut laktoosi, sahharaas lagundab lauasuhkrut sahharoosi ja maltaas linnasesuhkrut maltoosi, peptidaasid lõhustavad peptiide (väiksemaid aminohappeahelaid) aminohapeteks. Neil, kellel ensüüm laktaas on väheaktiivne, esineb laktoositalumatus - peale piima joomist tekivad neil kõhulahtisus ja -valud. Laktoositalumatusega isikud ei saa tarvitada toorpiima, kuid fermenteeritud ja laktoosivabad piimatooted neile enamasti sobivad.
#000005
Kui inimesel on kas peensoole limaskesta kahjustus või ensüümide defekt, ei lõhustata süsivesikuid ja valke korralikult lõpuni ning tulemuseks on mitmesugused seedeprobleemid. Sõltuvalt organismi eripäradest võib probleeme olla ka piimavalgu ehk kaseiini ning terabiljavalgu ehk gluteeni seedimisega. Gluteeniga toidud sisaldavad valku nimega gliadiin, mida võib organismil olla keeruline lagundada. Tulemuseks võivad olla seedeprobleemid ning lekkiva soole sündroom, mis omakorda võib kaasa tuua näiteks allergilisi reaktsioone, ekseeme ning meeleolukõikumisi.Sage probleem on ka bakterite ülekasv peensooles (SIBO). Probleem võib saada alguse maos, kus madala maohappe taseme tulemusel ei aktiveerita ensüümi pepsiin ning valgud jäävad lõpuni lagundamata. Selle tulemusel jõuavad peensoolde liiga suured toiduosakesed, mis on heaks toidupooliseks seedeelundkonda läbivatele bakteritele. Tekib peensoole bakterite ülekasv, mille sümptomiteks võivad olla seedehäired, kuid ka kõrvetised, iiveldustunne, pea-, lihas- ja liigesvalud.
#000006
Sul võib esineda ensüümide puudulikkus, kui kannatad selliste sümptomite all nagu nagu valu alakõhus, puhitus- ja raskustunne, kõrvetised, aga ka ekseem, meeleolu- ja tujukõikumised ning mõtete udusus.
#000007
Ensüümide puudulikkuse tekkele võib kaasa aidata pidev töödeldud toidu söömine, vähene liikumine, alkoholi tarbimine ja ülesöömine. Oma osa mängib ka pidev muretsemine ning stress, mis soodustab ärritatud soole sündroomi teket ning häirib seedeprotsesse.
#000008
Kui sind vaevad ülalpool mainitud sümptomid, siis tasub oma toitumises ja elustiilis muudatusi teha, vajadusel otsida abi toitumisnõustajalt või –terapeudilt.
#000009
1. Vähenda enda menüüs “surnud” toidu osakaalu
#000010
Kasuta võimalikult vähe konserveeritud toite, poolfabrikaate ning purgisuppe, rohkelt säilitusaineid sisaldavaid või kiiritatud toite.2. Suurenda enda menüüs “elusa” toidu osakaalu
#000011
Söö rohkem värskeid puu- ja köögivilju, mis sisaldavad looduslikke toiduensüüme. Kui tahad köögivilju küpsetada, siis tee seda vaid lühiajaliselt, jättes nad seest mõnusalt krõmpsuks. Idanda seemneid ning kasuta neid salatites ja toidukõrvasena. Joo igapäevaselt värskelt pressitud puu- ja köögiviljamahla.
#000012
3. Tarvita fermenteeritud tooteid (keefir, toores hapukapsas, sojatoodetest miso, tempeh, natto), sest fermenteeritud toodetes leidub kasulikke ensüüme ja baktereid. Näiteks jogurtis leidub ka mikroobide ensüüme, mis aitavad seedida laktoosi. Kui sinu toidulaual ei ole igapäevaselt hapendatud toiduaineid, tarbi probiootilisi baktereid toidulisandina.
#000013
Vali kvaliteetne laiatoimeline seedeensüümide kompleks, mis on spetsiaalselt loodud seedimise toetuseks maos ja peensooles. Kui sul on probleeme gluteeni või piimatoodete seedimisega ning oled teadlikult või kogemata talumatust tekitavat toitu söönud, võid valida selleks puhuks loodud spetsiifilised seedeensüümide kompleksid.
#000014
Polyzyme Forte ensüümid 30 kapslit
#000016
Polyzyme Forte ensüümid 90 kapslit
#000017
Glutenzyme Plus ensüümid 30 kaps
#000018
Prolactazyme Plus ensüümid piima seedimiseks 30 kaps
#000019
A Goebel, et al. Altered intestinal permeability in patients with primary fibromyalgia and in patients with complex regional pain syndrome. Rheumatology (Oxford). 2008 Aug; 47(8):1223-7. Epub 2008 Jun 7.
#000022
Miks on tsink oluline ja tsingi puuduse mõju sinu tervisele
Nõuanded, kuidas pühadeaeg tervislikult üle elada
Ületreening ja ülekoormus – kuidas treeningud Sinu tervist mõjutavad?
#000027